  Майя Бывальцева 24-тӥ гудырикошконэ Удмуртия ньылетӥ ползэ «Кинолэн уез» («Ночь кино») огъяросси ужрад борды итӥськоз. Элькунын фильмъёсты возьматон 81 интыын ортчозы. Со сярысь улосвылысь Лулчеберетъя министерстволэн пресс-службаез ивортэ. Удмурт Элькунъя ваньмыз 81 площадка ялэмын, со пӧлысь 13-ез инбам улын но 68-эз липет улын. Со элькунысь лулчеберет юртъёс, лыдӟиськонниос, озьы ик паркъёс но музейёс. Фильмъёсты интыысь дыръя 20 часысен возьматозы Удмуртиысь Лулчеберетъя министерстволэн пресс-службаезУжрадэ пыриськись интыослэсь лыдметсэс министерстволэн сайтысьтыз учкыны луоз. Тодэ вайытом, ужрадлы фильмъёсты быръён понна кунын куара сётон ортчытӥзы. Йылпумъянъёсъя нырысетӥ интыосты басьтӥзы Андрей Волгинлэн «Балканский рубеж» (16+), Евгений Бедаревлэн «Домовой» (6+) но Илья Куликовлэн «Полицейский с Рублёвки. Новогодний беспредел» (16+) фильмъёссы. Лулчеберетъя одӥгезлэн тужгес тодмо ужрадлэн ужпумез – росси кинематографлы юрттон но вӧлмытон «Кинолэн уез» ужрадэз Россиысь Лулчеберетъя министерство, Киноя фонд но Россиысь лулчеберет кылёсбуръя но йылолъёсъя «Культура.РФ» портал радъяло, Удмуртиын – элькунысь Лулчеберетъя министерство. Ватсалом, али Удмуртиын 8 кинозалъёс ужало. Арнялы быдэ соос Россиысь но кунгожсьӧрысь фильмъёсты возьмато. «Культура» йӧскалык ӵектос улсын 2019-тӥ ар пумозь эшшо 4 кинозалъёс усьтозы - Глазкарын, Сарапулын, Кизнерын но Ярын, оглом 20 миллион манет тыр. Тодэ вайытом, кылем арын Удмуртия куать кинозалъёс лэсьтон понна 30 миллион манет пала кун юрттэт басьтӥз.  Тегъёс: Лулчеберет Ижкар кино Удмуртия Лулчеберетъяминистерство  